Fredag eftermiddag er et hus på Lille Volstrupvej i Svenstrup brændt ned. Ingen personer er kommet til skade. Nordjyllands Beredskab kørte 15.45 ud til branden, som var startet i et skur, der står op ad huset. Ilden nåede at sprede sig til huset, og det lykkedes ikke brandfolkene at redde bygningen, selvom der blev kørt en ekstra tankvogn til stedet. Opstod på grund af "leg med ild" - Branden er formentlig startet i forbindelse med noget leg med noget ild, oplyser Bruno Brix, vagtchef ved Nordjyllands Politi. Personen kom ind i huset og fortalte det til familien, der nåede at få tilkaldt brandvæsnet og komme ud af huset i tide uden at komme i fare. - Det pågældende unge menneske er lidt rystet. Næste skridt er at få personen afhørt, siger Bruno Brix.

Referat:
Ingen personer er kommet til skade.